สังคมข่าวหุ้น
*ดัชนีตลาดหลักทรัพย์ฯ +41.88 จุด ปิด 1,264.32 จุด เป็นการปิดระดับสูงสุดในรอบ 1 เดือน หลังตลาดเกิดความมั่นใจว่า “โจ ไบเดน”  จะคว้าชัยในการเลือกตั้งประธานาธิบดีสหรัฐฯ และไม่มีแค่หุ้นไทยเท่านั้น แต่ตลาดหุ้นเอเชีย ทั้งจีน ฮ่องกง ญี่ปุ่น เกาหลี  ต่างปิดบวกอย่างร้อนแรงเช่นเดียวกัน เพราะมองว่าไบเดน จะมีท่าทีประนีประนอมต่อการเจรจาทางการค้ามากกว่าทรัมป์
5 พ.ย. 2563

คาเฟอีน
*ดัชนีตลาดหลักทรัพย์ฯ +41.88 จุด ปิด 1,264.32 จุด เป็นการปิดระดับสูงสุดในรอบ 1 เดือน หลังตลาดเกิดความมั่นใจว่า “โจ ไบเดน”  จะคว้าชัยในการเลือกตั้งประธานาธิบดีสหรัฐฯ และไม่มีแค่หุ้นไทยเท่านั้น แต่ตลาดหุ้นเอเชีย ทั้งจีน ฮ่องกง ญี่ปุ่น เกาหลี  ต่างปิดบวกอย่างร้อนแรงเช่นเดียวกัน เพราะมองว่าไบเดน จะมีท่าทีประนีประนอมต่อการเจรจาทางการค้ามากกว่าทรัมป์
*หุ้น บริษัท ทิปโก้แอสฟัลท์ จำกัด (มหาชน) TASCO ปิดบวก 11.33% มาอยู่ที่ 16.70 บาท เพราะคาดหวังเกี่ยวกับไบเดนเช่นกันที่พร้อมเปิดเจรจากับประเทศอิหร่าน และเวเนซุเอลา ทำให้นโยบายของทรัมป์ เกี่ยวกับการคว่ำบาตร 2 ประเทศดังกล่าว อาจจะยุติไป (บางส่วน) แล้ว TASCO น่าจะกลับมาซื้อน้ำมันจากเวเนฯ ได้อีกครั้ง โดยแหล่งน้ำมันดังกล่าวถือว่ามีกระบวนการผลิตที่ให้ยางมะตอยสูงมาก และราคาถูก และหากเป็นเช่นนั้นน่าจะทำให้โรงกลั่นในเมือง Kemaman ประเทศมาเลเซีย กลับมาเปิดดำเนินการได้
*บมจ.ลีโอ โกลบอล โลจิสติกส์ (LEO) ปิดเทรดวันแรก 3.50 บาท เพิ่มขึ้น 0.08 บาท (+2.34%) จากราคาขาย IPO 3.42 บาท/หุ้น มูลค่าซื้อขาย 681.72 ล้านบาท โดยเปิดตลาด 3.68 บาท ราคาปรับตัวขึ้นสูงสุด 3.74 บาท และราคาปรับตัวลงต่ำสุด 3.46 บาท ส่วนเงินที่ได้จากการระดมทุน 410 ล้านบาท ไปลงทุนธุรกิจ Leo Self-Storage &amp; E-Fulfillment Center  2 โครงการ ใช้งบฯ 80 ล้านบาท ภายในปี 2565 พัฒนาระบบขนส่งผ่านแดนไปยังประเทศเมียนมางบฯ  10 ล้านบาท ภายในปี 2565  ขยายพื้นที่บริการรับฝากตู้สินค้าคอนเทนเนอร์ ใช้งบฯ 60 ล้านบาท ภายในปี 2565
*บมจ.ซิงเกอร์ประเทศไทย SINGER แจ้งผลประกอบการงวดไตรมาส 3/2563 กำไรสุทธิ  117 ล้านบาท พุ่ง 265% ดีกว่าที่นักวิเคราะห์คาดกันไว้เยอะมาก ทำให้งวด 9 เดือนของปีนี้รับกำไรไปแล้ว 319 ล้านบาท เพิ่มขึ้น 157.3% ส่วนรายได้ที่ทำให้กำไรเพิ่มขึ้นมากครั้งนี้มาจากยอดขายเครื่องใช้ไฟฟ้าที่เติบโตต่อเนื่องจากไตรมาส 2 ทั้ง เครื่องปรับอากาศ ตู้แช่ เครื่องซักผ้า และโทรทัศน์
*CPF บมจ.เจริญโภคภัณฑ์อาหาร ปิด 27.00 บาท พุ่ง 5.88% หลังจากราคาลงไปสร้างฐานบริเวณ 25.00–25.50 บาท อยู่พักใหญ่ เพราะอาจกังวลเกี่ยวกับที่ CPALL ต้องเพิ่มทุนกรณีแมคโคร แต่เมื่อทางนั้นยืนยันว่า ไม่เพิ่มทุนแน่นอน ประกอบกับงวดไตรมาส 3 ของ CPF กำไรจะพุ่งทะลุฟ้าทำให้ราคาหุ้นดีดกลับมาได้ แนวต้านถัดไป 28.50 บาท หากผ่านไปได้ มีโอกาสที่จะกลับขึ้นไปยืนเหนือ 30.00 บาทอีกครั้ง และก็เป็นไปได้สูงมาก เพราะข่าวว่า กองทุนทยอยเก็งตอน 25.00 บาท กันสนุกสนาน แล้วยังไล่เก็บมาเรื่อย ๆ อีก
*หุ้นโรงไฟฟ้าขนาดใหญ่ GULF GPSC RATCH EA EGCO พากันวิ่งขึ้นร้อนแรง รับข่าวที่ไบเดนจะชนะเลือกตั้ง เพราะนักวิเคราะห์คาดกันว่า ค่าเงินดอลลาร์น่าจะอ่อนตัวลง ส่งผลดีต่อเงินบาท และเป็นปัจจัยบวกต่อหุ้นโรงไฟฟ้าขนาดใหญ่เหล่านี้ที่อาจจะมีกำไรจากค่าเงิน ทำให้ราคาวิ่งขึ้นกันสนั่นทุ่ง ส่วนระยะสั้นอาจมีย่อตัวหรือพักฐานกันบ้าง หลังจากนั้นราคาน่าจะวิ่งขึ้นไปได้อีก (เฉพาะหุ้นที่มีอัพไซด์) เว้นแต่ว่าการเลือกตั้งสหรัฐฯ ยังไม่ได้ข้อสรุป เช่น การฟ้องร้องต่าง ๆ หรือความชุลมุนวุ่นวายที่อาจเกิดขึ้น ฯลฯ ล่าสุดของล่าสุด GPSC ไตรมาส 3 กำไร 2,574 พันล้านบาท เพิ่มขึ้น 188%  วันนี้ (6 พ.ย.) ราคาหุ้นได้ไปต่อ ฟันธง !!
*อลิอันซ์ อยุธยา ประกันชีวิต ผู้นำผลิตภัณฑ์คุ้มครองชีวิตและสุขภาพ มอบสิทธิพิเศษให้ลูกค้า ที่มีสัญญาเพิ่มเติมคุ้มครองสุขภาพปลดล็อก ประกันสุขภาพปลดล็อก เอ็กซ์ตร้า และประกันสุขภาพปลดล็อก อัลตร้า เมื่อเข้ารับการรักษากรณีผู้ป่วยในแบบไม่ต้องสำรองจ่าย ที่โรงพยาบาลในเครือ BDMS ตามที่กำหนด รับเพิ่มผลประโยชน์สูงสุด 2,000 บาท ในหมวดค่าห้อง ค่าอาหาร และค่าบริการพยาบาลประจำวัน ลูกค้าต้องเข้ารับการรักษาแบบผู้ป่วยใน และออกจากโรงพยาบาลภายในระยะเวลาโครงการคือ 1 พ.ย. 63-30 มิ.ย. 64 ตรวจสอบรายชื่อโรงพยาบาลได้ที่ https://bit.ly/3e4mDiB